Държавен вестник, бр. 54, 2025 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  54
в работата на Съвета без право на глас. Чле­
новете на Съвета с право на глас уведомяват 
секретариата за посочените от тях експерти 
поне шест работни дни преди провеждане на 
заседанието.
(3) Съветът създава временни комисии, 
които извършват анализи и подготвят пози­
ции. Поръчаните анализи са фокусирани върху 
въп­роси, като дълбоки технологии, тематични 
области на ИСИС, управление на университе­
ти, наука и комуникация и популяризиране, 
бариери пред комерсиализацията на научните 
изследвания и международно сътрудничество 
в областта на научните изследвания, техноло­
гиите и иновациите. В своята дейност Съветът 
може да се подпомага чрез консултации и 
препоръки от национални или чуждестранни 
експерти.
(4) Заседанията на Съвета са редовни, ако 
на тях присъстват най-малко две трети от 
неговия състав. При редуциране на списъчния 
състав се вземат предвид членовете, които се 
намират в командировка в чужбина, отсъст­
ващите поради болест и членовете, които са в 
законоустановен отпуск. По този ред могат да 
се редуцират не повече от четирима членове 
от списъчния състав на Съвета.
(5) Дневният ред и материалите за заседа­
нията на Съвета се изпращат на членовете от 
секретариата най-малко 5 работни дни преди 
заседанието.
(6) Решения за промени в дневния ред се 
вземат в началото на всяко заседание на Съвета.
(7) Присъстващите членове приемат реше­
нията от заседанията на Съвета с обикновено 
мнозинство.
(8) За всяко заседание на Съвета се съставя 
протокол, който съдържа:
1. датата на провеждане на заседанието;
2. имената на участниците в заседанието и 
имената на отсъстващите членове на Съвета;
3. приетия дневен ред;
4. взетите решения;
5. подписите на председателстващия и на 
секретаря.
(9) Към протокола се прилагат документите, 
разгледани на заседанието, и взетите решения.
(10) Протоколите и приложенията към тях 
се съхраняват в МОН и МИР и са с публичен 
достъп. Протоколите се публикуват на интер­
нет страниците на МОН и МИР не по-късно 
от три седмици след заседанието.
(11) При наличие на особени мнения при 
гласуване на решенията те трябва да бъдат 
представени в писмена форма в двудневен срок 
след заседанието и представляват неразделна 
част от протокола.
Заключителна разпоредба
Параграф единствен. Правилникът се 
приема на основание чл. 20, ал. 1 от Закона 
за насърчаване на научните изследвания и 
иновациите.
Министър на иновациите и растежа:
Томислав Дончев
Министър на образованието и науката:
Красимир Вълчев
3615
МИНИСТЕРСТВО 
НА ЗДРАВЕОПАЗВАНЕТО
Наредба за изменение и допълнение на На­
редба № 28 от 2008 г. за устройството, реда 
и организацията на работата на аптеките и 
номенклатурата на лекарствените продукти 
(обн., ДВ, бр. 109 от 2008 г.; изм. и доп., бр. 67 
от 2010 г., бр. 2 от 2012 г., бр. 81 от 2015 г., 
бр. 24 и 79 от 2017 г.; изм., бр. 95 от 2018 г.; 
изм. и доп., бр. 2 от 2021 г., бр. 64 от 2022 г.; 
изм., бр. 85 и 105 от 2023 г.)
§ 1. В чл. 1 се създава ал. 3:
„(3) На автоматa по ал. 2 задължително 
се поставя следният надпис, изписан на бял 
фон с тъмни букви: „Винаги приемайте този 
лекарствен продукт, както е описано в лис­
товката или както Ви е казал Вашият лекар 
или фармацевт. Ако до 3 дни не се почувства­
те по-добре или състоянието Ви се влоши, 
потърсете лекарска помощ. Безотговорното 
самолечение е опасно за Вашето здраве!“
§ 2. Приложение № 2 към чл. 1, ал. 2 се 
изменя така:
„Приложение № 2
към чл. 1, ал. 2 
Списък на лекарствени продукти, отпускани без лекарско предписание, които могат да се 
продават чрез автомати
Група продукти
ATC-код
INN
Допълнителни изисквания
Антиациди
А02A
 
 
 
А02АB10
Aluminium 
hydroxide; 
Magnesium 
oxide
Максимално количество на активното вещест­
во за дозова единица 436 mg/150 mg/10 ml. 
Само течни лекарствени форми за перорално 
приложение.